‘L&E’ตั้งเป้า3ปีขาย4พันล.ชี้มาร์จินโตดี
L&amp;E ตั้งเป้าอีก 3 ปี ยอดขายพุ่งแตะ 4,000 ล้านบาท
1 ส.ค. 2555

L&amp;E ตั้งเป้าอีก 3 ปี ยอดขายพุ่งแตะ 4,000 ล้านบาท
นายปกรณ์ บริมาสพร ประธานกรรมการบริหาร บริษัท ไลท์ติ้ง แอนด์ อีควิปเมนท์ (L&amp;E) เปิดเผยว่า บริษัทมีเป้าหมายจะผลักดันยอดขายให้ทะลุ 4,000 ล้านบาท ใน 3 ปีข้างหน้า หรือจะพยายามให้ยอดขายโตปีละ 1520% 
“การขยายตัวเพิ่มขึ้นของงานโครงการและการขยายไปยังศูนย์การค้า ซูเปอร์สโตร์ โชว์รูม และร้านค้าย่อยต่างๆ ขณะเดียวกันบริษัทเตรียมเปิดโชว์รูมอีก 1 แห่ง ในปีนี้ที่บุญถาวรเกษตรนวมินทร์ จากปัจจุบันมีโชว์รูม 1 แห่ง บนถนนรัชดาภิเษก เพื่อให้สามารถเข้าถึงกลุ่มลูกค้าทั่วไปได้ใกล้ชิดยิ่งขึ้น ซึ่งปัจจัยทั้งหมดนี้จะสนับสนุนการเติบโตของบริษัท”
สำหรับแนวโน้มธุรกิจโคมไฟฟ้าและอุปกรณ์แสงสว่างในครึ่งปีหลัง ยังมีทิศทางเติบโตได้อย่างต่อเนื่องทั้งงานโครงการ ธุรกิจค้าส่ง ปลีก และส่งออก ตามทิศทางการเติบโตของเศรษฐกิจ และรัฐบาลมีนโยบายส่งเสริมการประหยัดพลังงาน ด้วยการสนับสนุนให้เปลี่ยนมาใช้หลอดไฟประหยัดพลังงานเพิ่มขึ้น ซึ่งจากนโยบายดังกล่าวทำให้หลายหน่วยงานมีโครงการเปลี่ยนหลอดไฟแบบประหยัดพลังงาน ทำให้มีงานโครงการในลักษณะดังกล่าวเข้าสู่ตลาดมากขึ้น และบริษัทซึ่งเป็นผู้นำในธุรกิจโคมไฟฟ้าและอุปกรณ์แสงสว่างในภูมิภาคอาเซียนพร้อมรองรับทุกโครงการ
อย่างไรก็ตาม นโยบายการประหยัดพลังงานเป็นปัจจัยหนึ่งที่ทำให้รายได้เติบโตอย่างมีนัยสำคัญ โดยปีนี้ตั้งเป้าหมายยอดขายโต 15% จากปีก่อนที่มียอดขาย 2,017 ล้านบาท ขณะที่กำไรสุทธิจะมีอัตราการเติบโตที่มากกว่ายอดขาย เพราะมีต้นทุนคงที่ 60% และปีก่อนหน้ามีกำไรสุทธิ 71.9 ล้านบาท หุ้น L&amp;E ปิด 12.10 บาท เพิ่มขึ้น 0.10 บาท